Kinders - Prenteboeke: Graffiti Books
Verjaardag met koek
R 59You save R 6
By 'n verjaardag hoort koek en presente, maar in Verjaardag met koek loop alles skeef.
Hoekom flop die koek elke keer?
Wie het die halssnoer gesteel?
En waar is Konyn se jas wat hy op die partytjie wou dra?
Wat vind Padda en Varkie in die boom?
En wie kruip onder die lakens weg?
Die vyfde skaap
Translator: Carmen Hansen-Kruger
'n Skaap met spits ore en skerp tande? 'n Wolf het tussen die skape ingesluip. Lina wil weet wat hy van plan is om te doen. Maar niemand hoef bang te wees vir 'n wolf wat 'n monster kan wegjaag nie.
Ek sal graag n kind wil opvreet
Translator: Nicol Stassen
Illustrator: Dorothee de Monfreid
Elke oggend bring Mamma Krokodil vir Kareltjie lekker piesangs vir ontbyt. En elke oggend sê sy verbaas: 'My seun, kyk hoe groot word jy, en mooi! Kyk net daardie tande!'
Maar een oggend wil Kareltjie niks eet nie. Mamma Krokodil is bekommerd en vra: 'Is jy seker? Wil jy nie een van hierdie heerlike, sagte piesangs hê nie?'
'Nee dankie, Mamma,' antwoord Kareltjie. 'Vandag wil ek liewer 'n kind opvreet.'
'Wat 'n gedagte, Kareltjie!' roep sy ma uit. 'Daar groei nie kinders aan piesangbome nie, net piesangs!'
Willie die dromer
Translator: Shane Kleyn
Willie hou daarvan om te droom. Hy droom dat hy 'n filmster is; 'n skilder, 'n balletdanser ... Hy droom van vreeslike monsters en superhelde ... Willie se droomland is 'n galery van wonderlike en magiese prente. Maak die boek oop en kyk self!
In hierdie slim boekie oor die dromende sjimpansee Willie, gee Anthony Browne 'n speelse knik in die rigting van skilders soos Henri Rousseau en Salvador Dalí, wat se kunswerke 'n mens dikwels eerder aan drome as aan die werklikheid herinner.
Dirkie en die eekhoring
Dit is herfs in die bos. Dirkie soek na kastaiings maar vind op die grond ook 'n eekhoring. Slaap hy? Is hy siek of het hy 'n pootjie gebreek? Dirkie gaan haal sy vriendinnetjie Annie en saam neem hulle die eekhoring na Dirkie se mamma. Sy sien dadelik wat fout is.
Met die hulp van Mamma en Pappa neem Dirkie afskeid van 'n eekhoring. 'n Ontroerende verhaal vir kinders vanaf 4 jaar.
Jy is 'n regte wonderdier
Illustrator: Gunther Jakobs
Op 'n dag spoel die see hom uit op land - 'n duikhoendertjie! Hy mag op die rob se maag slaap. Die meeu gee vir hom kos. Die skaap sing vir hom liedjies en die krap pas hom goed op. Almal hou baie van die duikhoendertjie en wys hom hoe om sekere dinge te doen, maar hy leer baie stadig. Daarom vermoed niemand dat hy 'n regte wonderdier is nie ...
Vir almal wat weet: Elke kind is iets baie besonders!
Dirkie en sy vriendjies
Dirkie gaan elke aand na 'n oop plek in die bos. Daar speel hy met al sy vriendjies: wit en grys en bruin en swart konyntjies. Vreemd genoeg is Dirkie die enigste konyntjie wat met almal speel. Wanneer 'n nuwe konyntjie hom by hulle aansluit, is Dirkie altyd die eerste een wat hom uitnooi om saam te speel. Maar kan Dirkie almal kry om saam te speel?
'n Prenteboekverhaal oor vriendskap en nuwe vriendjies maak. Vir kinders vanaf 4 jaar.
En wie is jy
Illustrator: Susanne Smajic
Dit kan tog nie wees nie! Kokkie die papegaai is seker dat hy al die diere in die oerwoud ken. En nou is daar iets ligpienk met 'n ronde magie wat self nie weet wat hy is nie. Die slim papegaai en die onbekende pokkel wil die geheim saam ontrafel - en hulle maak 'n verrassende ontdekking. 'n Boek wat kinders sal laat giggel en glimlag. Dit sal hulle aanmoedig om hulle dapperste drome uit te leef.
Onder 'n madeliefie tel Ollie'n blou klippie op en dra dit met hom saam. Almal sê vir hom om dit weg te gooi, maar Ollie is seker daarvan dat hy dit eendag nodig gaan kry.
Toe hy 'n huilende dogtertjie raak loop, weet hy dat dit reg was om sy gevoel te vertrou.
Hond is lief vir sy vriende. Hy dink hulle is fantasties. Maar hy dink ook hy is die beste, en hy hou nie op om hulle te vertel nie. So wat gebeur toe sy vriende besluit om hom 'n les te leer deur hom te wys waarin hulle die beste is?
Ek hou van boeke
Van watter tipe boeke hou jy? Snaakse boeke? Bangmaak-boeke? Boeke oor monsters en seerowers? Boeke met sjimpansees?
Waarvan jy ookal hou, daar is iets in hierdie boek vir jou!
Nie eens 'n bietjie vuil nie
'n Mens behoort tog net hande te was wanneer hulle regtig vuil is. En dit is maar selde!
Die storie van die leeu wat nie kon skryf nie
Leeu kan nie skryf nie. Maar dit pla hom nie, want hy kan brul en sy tande wys.
En meer het hy nie nodig nie. Maar op 'n dag kom hy 'n leeuwyfie teë ...
Dis my verjaardag
Dis my verjaardag en ek gaan 'n koek bak. Ek het eiers, meel, botter, melk, 'n knypie sout, suiker en 'n paar kersies vir bo-op nodig. Kan my dierevriendjies my help? Wat kan nou lekkerder wees as om 'n verjaardagkoek te deel met maatjies wat gehelp het om dit te bak?
Dis my verjaardag is 'n aandoenlike verhaal oor vriendskap en mededeelsaamheid, wat op peuters en kleuters gemik is.